《再和 其二》
宋代·郑清之

雪意贾寒欺酒力，思妇懒学回文织。屏山未合篆痕销，笑倩南枝陪燕息。

冰纨绛蜡入纤手，素脸殷跗未真识。儿痴认作春风面，刚道杏花欠颜色。

香浮纸帐梦欲醒，影到窗纱月移石。为梅着语将无同，左袒孤山未为得。

吴都誇丽逸此士，十年浪费老伧墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。